### Kertész Ákos (1932-)
Kertész Ákos legjobb regényei (Sikátor, 1965, Makra, 1971) arra kérdeznek rá, hogy sikerülhet-e egy egyszerű munkásembernek kiemelkednie környezetéből, s végül negatív választ adnak rá. A Makra címszereplője, Makra Ferenc képességei és vonzalmai ellenében dönt úgy, hogy elhárítja a művészi pályát és a nonkonformista Vali szerelmét, de az általa választott munkáslét és a kispolgári otthon egyhangúsága, unalma oda vezet, hogy végül meghasonul önmagával. "Makra az első regényhős a magyar irodalomban, aki az autonómia hiányába hal bele." (Almási Miklós) VA