### orvosi diagnosztika
A magyar vagy magyar származású kutatók a hallás- és az egyensúlyvizsgálat területén kimagasló eredmények értek el. Bárány Róbert (1876-1936) az emberi egyensúlyrendszer vizsgálatát megkönnyítő forgatószéket szerkesztett. A forgás következtében föllépő szemrezgésből és a reakcióidőből lehet következtetni az egyensúlyrendszer állapotára. Bárány Róbert munkásságát 1914-ben Nobel-díjjal ismerték el. Békésy György (1899-1972), a Posta Kísérleti Állomás mérnöke 1924-ben készítette el a hallóképesség vizsgálatára alkalmas audiométert. A hallásromlás vizsgálatának korszerű műszere, az audiométer elektromosan gerjesztett akusztikus ingerek segítségével a hallásküszöb megállapítására szolgált. A Békésy-féle műszer korszerű változatait ma is világszerte használják. Békésy a hallással összefüggő vizsgálatait az Egyesült Államokban fejezte be, és 1961-ben kapott orvostudományi és fiziológiai Nobel-díjat. EJ