### táncarchívum A tánc megörökítését szolgáló dokumentumok (film, fotó, rajz, szöveg) gyűjteménye. Nemzetközi tekintetben az egyik legjelentősebb volt közülük a párizsi Archives Internationales de la Danse (Nemzetközi Táncarchívum, 1931-1950). Anyagát ma a párizsi Musée de l'Opera és a stockholmi operaház őrzi. Magyarországon a Színházi Intézet Táncarchívuma és az MTA Zenetudományi Intézet Néptánc Archívuma érdemli a legtöbb figyelmet. FL