### TS-uszályhíd
A Magyarországot átszelő bővizű folyókon szélsőséges esetekben (háborús cselekmény, természeti katasztrófa) való átkelés biztonságát növelte az a műszaki megoldás, amellyel az állandó hidak pótolhatók. Az ideiglenes úszóhidat 1600 tonnás uszályok, illetve az azokhoz illeszkedő feljáróhidak összekapcsolásával alkották meg. Az uszályokon végzett átalakítások nem gátolják az alapfeladat ellátását, az áruszállítást. A TS-uszályhíd fejlesztését az 1970-es években Mazán Pál és Galló László hadmérnökök irányították. EJ