### Teleki Pál gróf (1879-1941)
Magyarország miniszterelnöke 1920-1921, illetve 1939-1941 között. Ősi erdélyi család tagja, jogász, köztisztviselő, világhírű földrajztudós, egyetemi tanár. 1919-ben a szegedi ellenkormány külügyminisztere, 1920-ban a magyar békedelegáció tagja, majd 1920. áprilistól külügyminiszter, július 19-től 1921. április 14-ig miniszterelnök. Számos szervezet, egyesület vezetője. 1922-től főcserkész, a Magyar Tudományos Akadémia tagja. 1938-ban tért vissza a politikába, az Imrédy-kormány kultuszminisztereként. 1939. február 15-től 1941. április 3-ig miniszterelnök. A háborúba sodródás láttán öngyilkos lett. GJ