### Szent Imre Év
Szent Imre herceg halálának 900. évfordulóján rendezett katolikus ünnepség- és istentisztelet-sorozat (1930. május 1. és 1931. május 1. között). A központi ünnepségek Budapesten 1930. augusztus 16-20. között zajlottak, amelyekre a pápa legátusát, Sincero bíborost küldte el. Ekkor leplezték le a Horthy Miklós (mai Móricz Zsigmond) téren a Szent Imre-szobrot. A Szent István-napi körmenetben 800 000 hívő vett részt, a népmissziók keretében 130 000 hívő gyónt és áldozott. A rendezvénynek jelentős lelki és politikai "hozadéka" volt a nemzet öntudatra ébresztése. GJ