### búzaszentelő
A vetések megáldásának szertartása, amelyet a katolikus egyház Szent Márk ünnepén, április 25-én végzett. A néphit a szentelt búzának különös erőt tulajdonít. (A férfiak a kalapjuk mellé tűzték, az asszonyok az imakönyvükbe tették.) A két háború között általános volt a katolikus falvakban, hogy az egész közösség körmenetben zászlókkal vonult ki a vetéshez, s a pap a négy égtáj felé fordulva szentelt vízzel meghinti a zsendülő búzát. Az 1950-es évektől e szertartást bent végzik a templomban, ahová kosárban visznek búzát a határbéli vetésből. E szokás a mai napig él. TI