### Gömbös Gyula (1886-1936)
Magyarország miniszterelnöke (1932-1936). Katonai pályára lépett, az első világháborúban vezérkari századosként harcolt. 1918-tól az ellenforradalmi mozgalmak központi alakja. 1919. januártól a MOVE elnöke. 1919. májustól a szegedi ellenforradalmi csoport egyik vezetője, hadügyi államtitkár. 1919 őszétől szolgálaton kívüli állományú katonaként politikai pályára lépett. Kisgazdapárti képviselő, 1922-ben az Egységes Párt ügyvezető alelnöke. 1923-ban szembefordult Bethlen Istvánnal, és kilépett a pártból. Fajvédő elvbarátaival 1924-ben megalakította a Magyar Nemzeti Függetlenségi Pártot, amely 1928-ig működött. Ekkor visszalépett a kormánypártba, és honvédelmi államtitkár, majd 1929-től honvédelmi miniszter lett. 1929-ben vitézzé avatták, majd előlépett szolgálaton kívüli tábornokká. 1932. október 1. és 1936. október 6. között miniszterelnök és honvédelmi miniszter, 1936-tól gyalogsági tábornok. GJ