### Gamma-Juhász légvédelmi lőelemképző
Gamma-Juhász automatikus légvédelmi lőelemképző rendszer villamos jelekké alakította a cél távolságának, pályairányításának és sebességének adatait, majd a jeleket kábelen a légvédelmi lövegekhez vezették. A Juhász István (1894-1981)által megalkotott lőelemképzőt a célpont 6500 m magasságáig és 8650 m távolságáig alkalmazhatták. A rendszert lőelemképző, lőelemközvetítő berendezés, kábel- és műszerkocsi, illetve áramfejlesztő alkotta. Az 1950-es években újfajta, teljesen elektronikus légvédelmi tüzérségi lőelemképzőt fejlesztettek ki a Mechanikai Laboratórium Híradástechnikai Kísérleti Vállalatnál, és gyártottak a Gamma gyárban: az E-2 lőelemképzőt exportálták is, például Szíriába és Vietnamba. EJ