### Darvasi László (1962-)
A fiatal prózaíró nemzedék talán legjelentősebb képviselője. A portugálok című első novelláskötete (1992) még nemigen hozta meg a sikert, bár a várakozást már felébresztette - akkoriban elsősorban költőként tartották ígéretesnek. A veinhageni rózsabokrok (1993) azután már igazi elismerést hozott. Darvasi Szív Ernő álnéven tárcaíróként (és újságíróként is) dolgozik, így nem idegen tőle a hagyományosabb, a régebbi konvenciókat kevésbé kihívó írásmód. Az előzetes várakozásokat ismét igazolta A Borgognoni-féle szomorúság (1994) című kötet. Ugyanakkor Darvasi korántsem afféle naiv, reflektálatlan, mesélős elbeszélő; nagyon finom, rejtett eszközökkel ő is problematikussá teszi a felszínen háborítatlan könnyedséggel haladó történet-réteget. KA