### nagysebességű jelátvitel A nagysebességű jelátviteli technológia a beszéd-, adat-, fax- és képtovábbítást gyorsabban és jobb minőségben képes megvalósítani. Az ISDN digitális technológia lehetővé teszi, hogy egyetlen érpáron több távbeszélő vonal és adatátviteli csatorna egy időben működjön. Az ADSL technológia olyan nagy sebességű digitális vonal, amely egy különleges modem segítségével szét tudja válogatni a hagyományos telefonvonalon digitális formában küldött beszéd és internet adatokat. További lehetőségek rejlenek a kábeltévés-hálózatra, a mikrohullámú és a közvetlen műholdas kapcsolatra, illetve az erősáramú hálózat használatára épülő internet-elérésben. EJ