### Antall József (1932-1993)
Miniszterelnök. A budapesti egyetemen szerzett történelem-magyar szakos tanári, illetve levéltáros és muzeológus diplomát. 1954-1959 között középiskolákban tanított. 1956-ben részt vett az FKGP újjászervezésében. 1962-től a Semmelweiss Orvostörténeti Múzeum, Könyvtár és Levéltár tudományos főmunkatársa, 1974-től 1991-ig főigazgatója. 1988-tól az MDF tagja, 1989. októbertől elnöke. A kerekasztal-tárgyalásokon az MDF egyik fődelegátusa. Az első szabad választásokon az MDF országgyűlési képviselője, frakcióvezetője. 1990. május 2-ától 1993. december 12-ig, haláláig a Magyar Köztársaság miniszterelnöke. GJ