### Hold-radar kísérlet
A radar által kibocsátott és a Hold felszínéről visszaverődött elektromágneses hullámokat a műszerek észlelni tudták. A magyar kutatók az általuk használt rádiólokátor kis teljesítménye miatt a jelek összegzésére új módszert dolgoztak ki. Megalkották a visszaverődött jel zaj alatti vételének elvét és magát a készüléket, illetve az ellenőrző eljárást. A gyenge jelek összegezve végül a zajszint fölé emelkedtek. A visszaverődött rádióhullámok összegzésére kidolgozott érzékelési eljárás a rádiócsillagászatban máig alkalmazott módszer. EJ