### turnu-severini tárgyalások Kétoldalú magyar-román tárgyalások 1940. augusztus 16-24. között az erdélyi kérdés megoldására. A magyar delegációt a varsói követi posztja után már csupán rendelkezési állományban tartott Hory András vezette, a román küldöttség élén Valeriu Pop volt miniszter állt. A két ország közötti antagonizmus oly mély volt, az álláspontok oly sarkosan különböztek egymástól, hogy eredményes tárgyalásra alig volt lehetőség. Végső soron - a tárgyalásnak Hory által is alig nevezett - összejövetelnek az volt a funkciója, hogy a második bécsi döntést előkészítse. PP