### kripton töltet
Az izzóhoz szükséges kripton ipari méretű előállítása megoldatlan volt, a nemesgáz ára az arany árával vetekedett. Bródy Imre (1891-1944) és Körösy Ferenccel meghatározta a levegő kriptontartalmát, majd az Angliában élő Polányi Mihállyal karöltve kidolgozta a nagyipari kriptongyártás módszerét. Az Ajkán az 1930-as évek végén fölépített gyár volt a világ első folyamatosan működő kriptongázt előállító üzeme. A kriptontöltésű izzólámpa világsikerét kis méretének, fehérebb fényének és gazdaságosabb üzemelésének köszönhette. EJ