### Regnum Marianum
Budapesti fiatal katolikus lelkipásztorok újszerű közössége. Prohászka Ottokár tanítványai a Damjanich utcai székházban közösségben éltek, de nem tettek szerzetesi fogadalmat. Elsősorban az ifjúsággal foglalkoztak, kongregációkat vezettek, internátust tartottak fenn. Az oratoriánus - fogadalmat nem tevő - papi közösség célja a nagyvárosi pasztoráció kiteljesítése és hatékonnyá, korszerűvé tétele volt. 1896-ban alakult, és még 1949 után is működött illegálisan. GJ