### Zsámbéki Gábor (1943-)
A Kaposvári Csiky Gergely Színház jelenkori működésének és legendájának egyik megteremtője. 1968-1978 között e színház rendezője, majd igazgatója. 1980 és 1982 között a Nemzeti Színház vezető rendezője, majd 1982-1989 között a budapesti Katona József Színház művészeti vezetője, 1989-től igazgató főrendezője. Jellegzetes művészi stílusokat kidolgozó, felismerhető trendeket teremtő alkotó, aki a társulatszervezés és a repertoárösszeállítás művészeti magasiskolájával minden színháza köré megteremti a pártoló, rajongó befogadói közeget. A párizsi Európa Színház Tanácsnak elnöke (1992). Goldoni, Machiavelli, Csehov, Kleist, Molière mellett a kortárs magyar drámák közül is bemutat párat: Kornis Halleluja, Spiró Imposztor és Csirkefej című darabjának Zsámbéki-féle változata a hazai drámairodalom jelenlétét erősítette. JM