### Imrédy Béla (1891-1946)
Bankszakember, Magyarország miniszterelnöke 1938-1939-ben. Jogi és közgazdasági tanulmányok után különböző pénzintézetekben dolgozott. 1926-tól a Magyar Nemzeti Bank egyik vezető embere, 1928-tól igazgatója. 1932-től 1935-ig a Gömbös-kormány pénzügyminisztere, majd ismét a MNB vezetője (elnöke). 1938. május 14-től 1939. február 16-ig miniszterelnök. 1939-ben szélsőjobboldali mozgalmat (Magyar Élet Mozgalom) indított. Kilépett a kormánypártból, és 1940-ben megalakította a Magyar Megújulás Pártját. 1944 nyarán a Sztójay-kormányban gazdasági csúcsminiszter. Nyugatra menekült, amerikai fogságba esett, és háborús bűnösként kiadták. A népbíróság halálra ítélte, és Budapesten kivégezték. GJ