### Szálasi Ferenc (1897-1946)
Nyilas pártvezér, 1944. október 16-tól miniszterelnök, november 4-től nemzetvezetőként államfő is. Hivatásos katonatiszt, 1935-ben, miután megalakította első fasiszta pártját, a Nemzeti Akarat Pártját, Gömbös miniszterelnök (vezérkari őrnagyként) nyugdíjaztatta. A különféle neveken alakuló nemzetiszocialista típusú szélsőjobboldali pártok vezetője. A háborúból való sikertelen kiugrási kísérletkor a németek Szálasit állították az ország élére. Az általa irányított diktatúra és terror további értelmetlen pusztítást eredményezett. Amerikai fogságba esett, és háborús bűnösként kiadták. A népbíróság halálra ítélte, és Budapesten felakasztották. GJ