### Ligeti György (1923-)
Zeneszerző. Kolozsvárott Farkas Ferenc tanítványa volt. Magyarországra áttelepülvén 1946 és 1951 a Zeneakadémián tanult zeneszerzést Veress Sándornál és Farkas Ferencnél, majd ugyanott zeneelméletet tanított. 1956-ban Ausztriába emigrált, a kölni rádió elektronikus zenei stúdiójában megismerkedett a legújabb zenei irányzatokkal, többek között Karlheinz Stockhausen művészetével. 1961-ben bemutatott Atmosphères című zenekari kompozíciójával a nemzetközi avantgárd egyik sajátos arculatú képviselőjeként ismerték el. Az általa kifejlesztett hangfürt-technika és a mikropolifónia széles körben hatott a nyugat-európai zeneszerzésben. Zenekari és kamaraműveiben Stockholmban bemutatott operája, A nagy kaszás után "anti-anti-operaként" a műfaj egyik jelentős megújítója. 1982 után az afrikai és más népzenékből merítő polistilisztika határozza meg zenéjének stílusát. HP