### Vorosilov, Kliment Jefremovics (1881-1969)
Szovjet politikus és tábornok. A második világháború idején marsallként az északnyugati hadseregcsoport főparancsnoka. 1945-1947-ben a magyarországi SZEB elnöke. 1953-1960 között a Szovjetunió államfője. Sztálin egyik legbizalmasabb munkatársa volt, akit személyes felelősség terhel a törvénytelenségekért. Sztálin halála után a Molotov-Kaganovics csoporthoz csatlakozott, majd Hruscsovhoz pártolt. GJ