### Kroó György (1926-1997)
Zenetörténész. A Zeneakadémia első zenetudományi évfolyamában végzett 1956-ban. 1958-től a Magyar Rádió zenei ismeretterjesztő rovatát vezette. 1961-től tanított a Zeneakadémián, 1973 és 1996 között a zenetudományi tanszék vezetője. Tudományos munkássága elsősorban a 19-20. század zenetörténetére irányult (A "szabadító" opera, 1966; Bartók kalauz, 1971; Heilawac, 1983). Zenekritikusként, a kortárs zene elemzőjeként, ismeretterjesztő rádió-előadásain keresztül és pedagógusként meghatározó szerepet játszott a magyar zenei élet utóbbi évtizedeiben. Utolsó műve a mesteréről, Szabolcsi Bencéről írott monográfia volt. HP