### Mária-kongregáció
Vallásos társulat, amelynek célja a Mária-tisztelet gyakorlása és elmélyítése. Sajátossága, hogy a kongreganistákat azonos társadalmi rendű, műveltségű, korú és nemű hívekből toborozta. A 16. század közepén keletkeztek, elsősorban a jezsuiták lelki vezetésével működtek. A tagok hetenként, kéthetenként gyűltek össze közös áhítatgyakorlatra. Magyarországon 1907-ben országos szövetségbe tömörültek, folyóiratuk a havonta megjelenő Mária-kongregáció volt. GJ-TI