### Szentendrei művésztelep
A Szentendrei Festők Társasága alapító tagjai: Bánáti Schwerák József, Bánovszky Miklós, Heintz Henrik, Jeges Ernő, Onódi Béla, Paizs Goebel Jenő, Pándy Lajos, Rozgonyi János. Elnök: Iványi Grünwald Béla. 1929-től működik, s ettől az évtől a társaság tagja Barcsay Jenő. 1934-ig a telep nyitott volt. Kezdetben a neoklasszicizmus képviselői tömörültek itt, majd a posztimpresszionista, konstruktív szárny dominált. Természetesen sok olyan művész alkotott Szentendrén, aki nem volt a művésztelep tagja. Szentendre évtizedeken keresztül egyfajta specialitást jelentett a magyar művészetben, sőt jelent napjainkban is. Az 1972-ben alakult, ma is működő szentendrei Vajda Lajos Stúdió művészcsoport alapító tagjai már az 1960-as évek végétől aktív underground tevékenységet folytattak. Művészetükben két alapvető tendencia figyelhető meg: az új geometrikus festészet és szobrászat illetve a posztszürrealista, neodada festészet, szobrászat, objekt- és akcióművészet, installáció és zenei produkció. SzeJ