### Fővárosi Operettszínház
1922-ben a Fővárosi orfeum épületét a fenntartó, Ben Blumenthal színházzá alakította, s Fővárosi Színház néven nyitotta újra Buttykay Ákos Olívia hercegnő című operettjével. Néhány hónap múlva Fővárosi Operettszínházként működik egészen 1929-ig, a nagy gazdasági válságig. Ekkor Kabos Gyula az épületben Fővárosi Művész Színházat szervez, de egy év múlva megbukik, így 1930-ban ismét Fővárosi Operettszínház nevet visel az épület egészen hat éven át. Ekkor Bárdos Artúr nyitja itt meg Művész Színházát. A Fővárosi Operettszínház 1939 novemberében éled, most már harmadszor újjá, s a fiatal Fényes Szabolcs Pusztai szerenádjával a folyamatos játszás kereteit alakítja ki. JM