### Zsótér Sándor (1961-) A kortárs színház leginvenciózusabb színházcsinálója. Szabad szövegértelmezései, bátor szcenikai ötletei nemcsak a hazai, de a nemzetközi színház vonulatába is szervesen illesztik munkáit. 1983-ban a SzAK elvégzése után a zalaegerszegi Hevesi Sándor Színház dramaturgja lett, 1985-ben Szolnokon, 1986-tól a Radnóti, 1990-től a nyíregyházi Móricz Zsigmond Színház dramaturgja, 1992-től a Miskolci Nemzeti Színház rendezője, de a budapesti Katona József Színház, a Vígszínház Padlása, a Radnóti Miklós Színház, a Miskolci Csarnok, pár évig a Szegedi Nemzeti Színház kéri fel rendszeresen rendezésre. Shakespeare, Victor Hugo, Dürrenmatt, Rostand klasszikus szövegei mellett a kortárs drámairodalom, Caryl Churchill, Parti Nagy Lajos, Ostermeier színpadra állításakor is rendkívüli előadásokat hoz létre. JM