### Lábán Rudolf (1879-1954)
Külföldön alkotó magyar táncos, koreográfus, pedagógus és táncteoretikus. A 20. századi egyetemes táncművészet és mozgáselmélet legnagyobb hatású alakja. Színpadi műveivel és gondolataival a mozgásfantázia és a mozgásértelmezés olyan szelepeit nyitotta meg, amelyek a modern tánc új mozgásnyelvének kialakulásához elengedhetetlenül szükségesek voltak. Hatása mindmáig áthatja a legkülönbözőbb modern táncirányzatokat. Növendéke volt többek között a később szintén iskolát teremtő Mary Wigmann és Millos Aurél. A Lábán-féle mozdulatjelíró rendszer hazai alkalmazói és elterjesztői (Szentpál Olga, Szentpál Mária, Lugossy Emma, Lányi Ágoston) tevékenysége által a magyar tánckutatás az elsők között tért rá e notáció rendszeres tudományos és művészi célú alkalmazására. Ez tette lehetővé a nemzetközi összehasonlító tánckutatásba való intenzív bekapcsolódásunkat és eredményeink közérthető publikálását. FL