### Kármán Tódor (1881-1963)
A neves magyar pedagógus, Kármán Mór fiát, Tódort a természettudományok érdekelték. A Műegyetemen gépészmérnöki oklevelet szerzett Kármán Tódort főként a hangsebesség fölötti repülés, a turbulencia és az áramlástan foglalkoztatta. Többek között részt vett a B-36-os, B-47-es és a B-52-es bombázó repülőgépek, az Atlas, a Titan és a Minuteman típusú rakéták létrehozásában. A szuperszonikus repülés atyjaként tisztelt Kármán az amerikai űrkutatást megalapozó tudósok közé tartozik. Az ő javaslatára alakult meg a Nemzetközi Asztronautikai Akadémia (IAA) 1960-ban. Az USA legmagasabb tudományos kitüntetését (National Medal of Science) első ízben Kármán Tódor kapta meg. EJ