### Harangozó Gyula (1908-1974)
Táncos, koreográfus. A 20. századi magyar balettművészet egyik legjelentősebb koreográfusa és legnagyobb karaktertáncosa. Mindkétféle tevékenységének alapja a páratlan megfigyelő, utánzó és karikírozó készég, a muzikalitás, a temperamentum és a különböző stílusok biztos felismerése. Kritikusai a Chaplinnel rokonítható előadói-alkotói jellegzetességet - a nevettetéssel bíráló, de egyben az emberi esendőséget elnézéssel kezelő attitűdöt - méltatták művészetében. Hatása mindmáig érezhető. Műveivel a sajátosan magyar nemzeti karakterű táncművészet megalapozását szolgálta (Csárdajelenet, Bartók-balettek, Furfangos diákok, Keszkenő, Coppélia, Ludas Matyi). FL