### Gresham-kör
Az 1920-as évek közepe táján a Centrál, majd a Gresham kávéházban találkozgató baráti társaság művésztagjai: Berény Róbert, Bernáth Aurél, Egry József, Pátzay Pál, Szobotka Imre, Szőnyi István, Vass Elemér. Sohasem szerveződött tényleges csoporttá. Tagjainak stiláris különbözősége ellenére, közös vonása a szembenállás a kor hivatalos művészetével, a nagybányai tradíció felélesztése, a líraiság, az intimitás. Nézeteik művészetpolitikai hatása 1945-1948 között és 1957-től az 1960-as évek végéig lett számottevő, amikor e baráti közösség már széthullott. SzeJ