### Moholy-Nagy László (1895-1946)
Festő, fotográfus, művészeti szakíró. Kassák és a MA folyóirat köréből indult, részt vett a bécsi MA szerkesztésében, majd a berlini G. (Gestaltung) csoport tagja, 1923-1928 között a Bauhaus tanára volt. A hitleri uralom elől Londonba, majd 1937-ben Chicagóba költözött. Itt megalapította a New Bauhaust. Munkásságának szelleme az orosz konstruktivizmussal és főként El Liszickij proun-jaival áll rokonságban. Nagy hatásúak voltak fotogramjai is, készített filmeket, színházi díszletterveket, reklámgrafikákat. Néhány jelentősebb elméleti munkája: Új művészek könyve (Kassák Lajossal), Bécs, 1922; Malerei, Fotographie, Film (Festészet, fotográfia, film), München, 1925; The New Vision (Új látvány), New York, 1928; Von Material zu Architektur (A festészettől az építészetig), München, 1928. SzeJ