### páncélozott harcjármű
Magyarországon, másfél évtizedes kihagyást követően, az 1960-as években ismét hazai fejlesztésű és gyártású páncélozott harcjárművet készítettek. Tervezésében a HTI, a Járműfejlesztési Intézet, a Csepel Autógyár és a Ganz Hajógyár mérnökei vettek részt. A győri Rábában összeszerelt jármű páncéllemezeit Dunaújvárosban gyártották. A felderítő úszó gépkocsi (FUG) jó terepjáró képességét növelte a menetközben is változtatható abroncsnyomás, árokáthidalását leereszthető meghajtott mankókerekei segítették. A jármű magas partról a folyóba vetődve is biztosan feküdt föl a vízre. Ebből a típusból alakították ki a jelenleg kivonás alatt álló, forgatható lövegtoronnyal ellátott páncélozott szállító harcjárművet (PSZH). EJ