### gimnázium
1850-ig változó tanulmányi idejű, 1850-től 1948-ig nyolcosztályos és érettségivel záruló középfokú iskola a 10 és 18 év közötti korosztály számára. Az elemi népiskola első négy osztályának elvégzése jogosított felvételre. A gimnázium célja a felsőfokú tanulmányokra való előkészítés volt. Elvégzése, illetve a sikeres érettségi minden felsőoktatási intézményben való továbbtanulásra jogosított. Tanrendjében nagy szerepet kaptak a klasszikus nyelvek és általában a humaniórák. A 8 osztályos alapoktatás 1945 utáni általánossá tételét követően a gimnáziumok 4 osztályossá alakultak. A rendszerváltás utáni oktatási törvények 4, 6 és 8 osztályos gimnáziumok működését egyaránt lehetővé teszik. RI habilitációs rendszer Az egyetemi tanárságra való alkalmasságot vizsgáló eljárás, amelyet Magyarországon a rendszerváltozást követően vezettek be ismét. Kritériumrendszere egyetemenként változik. Habilitálás nélkül senki sem nevezhető ki egytemi tanárrá. RI