### farinográf Hankóczy Jenő (1879-1939) az országos növénytermelési kísérleti állomáson, majd az országos gabona- és lisztkísérleti állomáson több új minőségvizsgáló műszert szerkesztett. A Hankóczy-féle farinométer a sikértartalmat a sikér erejének és nyújthatóságának a kimutatásával mérte. Továbbfejlesztése, a Hankóczy-féle farinográf a búzaliszt sütőipari értékét határozta meg. A külföldön is elterjedt farinográf meghatározott keménységű tészta elkészítéséhez használatos műszer, amely a liszt vízfelvevő képességét mutatja ki és regisztrálja. A műszer megalkotásában egy német mérnök, C. W. Brabender működött közre. EJ