### tervgazdálkodás
A piaci automatizmusok kikapcsolására törekvő, s mindent - célokat, anyagfelhasználást, árakat, béreket - központilag megtervezett és irányított gazdálkodási forma. A Szovjetunióban 1917, Magyarországon - több lépcsőben - 1945 után jött létre. Az államszocializmus gazdasági velejárója. Bár az állami tervezés a kapitalista gazdaságokban is jelen van, az államszocialista tervgazdálkodástól eltérően sohasem totális, és a magángazdaságok számára csupán ajánlást jelent. RI