### Hajnal Anna (1907-1977)
A Nyugat harmadik nemzedékéhez tartozott. 1937-1938-ban Babits felfedezettje volt. Trencsényi-Waldapfel Imrével szerkesztette az Argonauták című folyóiratot, amely az antik költészeti mintákhoz való visszatérést szorgalmazta. Saját verseiben, amelyek az élet szépségét és ezen belül a szerelem eksztatikus örömét éneklik, ugyancsak gyakoriak az antik mintákra utaló, idillikus-bukolikus képek. Horatiust és a magyar költői hagyományból Berzsenyit vallotta mesterének. 1949-től könyvkiadói lektorként dolgozott. TGy