### Székely István (1899-1979)
Filmrendező. Az 1920-as években Berlinben újságíró, majd 1929 és 1931 között filmrendező. 1931-ben a Hyppolit, a lakáj rendezésére hívják haza, ezt követően párhuzamosan dolgozik Berlinben és Budapesten, majd csak Magyarországon. Az 1930-as évek legfoglalkoztatottabb magyar rendezője (1931 és 1938 között 24 filmet alkotott), elsősorban vígjátékok kitűnő rendezője, de készít igényesebb filmeket is (pl. Mikszáth-, Móricz-, Hercegh- és Heltai-adaptációkat). 1938-ban feleségével, Ágai Irénnel az Egyesült Államokba költözik, ahol 1945-ben saját gyártócéget alapít. VGy