### táncjelírás
A táncos mozgás egyezményes jelrendszerrel való lejegyzése. Az elmúlt 500 év során számos ilyen jelrendszer készült, amelyek egyre tökéletesebb eszközei voltak a mozdulat megörökítésének. A 20. században keletkezettek közül kiemelkedik Lábán Rudolf 1926-ban, illetve R. és J. Benesh 1950-es évek elején közzétett rendszere. A Lábán-notáció, amely széles nemzetközi támogatottsággal rendelkezik Magyarországon, az 1940-es évek elején kezdett ismertté válni. Az első ilyen néptánc-lejegyzések 1947-ben jelentek meg nyomtatásban. E módszer kezd nálunk is általánossá válni, különösen amióta oktatása a táncos képzés része lett. FL