### Dinnyés Lajos (1901-1961)
Kisgazda politikus, miniszterelnök 1947 és 1948 között. Gazdasági akadémiát végzett, majd saját birtokán gazdálkodott. A Független Kisgazdapárt alapító tagja, 1931 és 1939 között országgyűlési képviselő. 1947-ben rövid ideig honvédelmi miniszter. A kisgazdapártban a kommunistákkal való együttműködés híve, így lett 1947-ben Nagy Ferenc utódjaként kormányfő. 1948 végén lemondatták, ezt követően érdemi politikai szerepet nem játszott, de részt vett a közéletben. GJ