### Kozma Miklós (1884-1941) Levéldi Kozma Miklós az MTI elnök-vezérigazgatója, 1935-1937 között belügyminiszter. Katonai pályára lépett, a háborúban főhadnagyként szolgált. Gömbös Gyula baráti köréhez tartozott, a MOVE egyik vezetője, a Nemzeti Hadsereg politikai osztályának irányítója. 1920-tól mint szolgálaton kívüli katona az MTI elnöke 1935-ig, amikor a Gömbös-kormány belügyminisztere lett. 1937. február 3-án lemondott. 1926-tól haláláig a Magyar Rádió vezetője is. A Kárpátalja visszafoglalása után kormányzói biztos. GJ