### újvidéki "hideg napok"
1942. január 20-23. között az 1941 áprilisa óta Magyarországhoz tartozó Újvidéken és környékén a karhatalmat gyakorló honvédséget provokáció érte, amelyre válaszképpen a felheccelt katonák több mint 3000 embert - zömmel szerbeket - öltek meg. Bajcsy-Zsilinszky Endre hiába kérte Bárdossy László miniszterelnököt a várhatóan elszabaduló indulatok megfékezésére, a formális intézkedésnek nem lett foganatja. Ugyancsak Bajcsy-Zsilinszky érdeme, hogy hajthatatlan fellépése nyomán a tettesek ellen katonai bírósági eljárás indult, ám azok - cinkosaik segítségével - mégis Németországba szökhettek. PP