### Hatvany Lajos (1880-1961)
A Nyugat alapító tagja és anyagi támogatója, de 1911-ben a folyóirat szerkesztésében súlyos nézeteltérései támadtak Osvát Ernővel és ezért megvált a Nyugattól. Ady Endre barátja és (több más író mellett) a költő mecénása. Az első világháború végén polgári radikális szellemben lapokat szerkesztett. Az őszirózsás forradalomban való részvétele miatt emigrálnia kellett. Az ellenforradalmi rendszert írásaiban külföldről élesen támadta. 1927-es hazatérése után börtönbüntetésre ítélték, majd büntetését kegyelmi úton elengedték. Kutatóként is kiemelkedőt alkotott, mind az Ady-kutatásban, mind a Petőfi életmű és pálya elemzésében. 1938-tól 1947-ig újra emigrációba kényszerült. Hazajövetele után haláláig részt vett a kulturális életben. TGy