### Derkovits Gyula (1894-1934)
A Tanácsköztársaság alatt Kernstoknál tanult. 1923-1926 között Bécsben dolgozott, ahol formai eszközei megsokszorozódtak, változatossá váltak. Az 1920-as évek végétől mozgósító erejű alkotások sorát hozta létre. 1927-1930 között nagyfokú formai és színbeli tömörítés, tartalmi összpontosítás ment végbe képein. Egyik fő műve az 1514 című fametszetsorozat (1929). Az 1920-as évek végére művészete egyfajta szubjektív realizmusig jutott el. 1930-1934 közötti alkotói periódusában legszemélyesebb élményei által, kora feszült szociális problémáira irányítja rá a figyelmet művein. Témái kifejező kivágásokban és társításokban, a szimbolikus, indulati és érzelmi tartalmakat sugalló színekben jelennek meg. Festészete, amelyben a elvont és konkrét szélsőséges pontjai egyesültek egyedülálló volt kora művészetében világviszonylatban is. Nagy hatást gyakorolt hazánkban minden szociális szemléletű művészre. SzeJ