### kőolajfinomító
A kőolaj feldolgozása a finomítókban történik, ahol megtisztított kőolajból lepárlással különféle üzemanyagokat, kenőolajat, bitument és egyéb petrolkémiai alapanyagokat állítanak elő. A zalaegerszegi kőolajfinomító például a nagy aszfalttartalmú nagylengyeli kőolajra alapozta termelését. A nagy viszkozitású kőolajból is gazdaságosan lehet benzint és gázolajat előállítani Varga József (1891-1956) vegyészmérnök 1953-ban szabadalmi oltalmat kapott találmánya, az úgynevezett hidrokrakkolás segítségével. A lepárlás után visszamaradt bitumen pedig kiváló vízszigetelő tulajdonsága miatt keresett árucikk. EJ