### Turóczy Zoltán (1893-1971)
1939 májusában választották meg a tiszai evangélikus egyházkerület püspökévé. A háború alatt egyes igehirdetéseiben kiállt a Szovjetunió ellen folyó háború támogatása mellett. Ezért mint népellenes bűnöst 1945 májusában letartóztatták, és népbíróság elé állították, amely 10 évi fegyházra ítélte. Másodfokon 1946-ban szabadlábra helyezték, de hivatalába nem térhetett vissza. 1948 februárjától belső szolgálatra korlátozott püspökként működhetett. 1948. novemberben lemondott a tiszai püspökségről, ám ugyanezen év december közepén a dunántúli egyházkerület püspökévé választották, melynek székhelye Győr volt. Tisztét az egyházkerületek összevonásáig töltötte be, amikor 1952 februárjában lemondott. GJ